In nomine Domini amen. Anno Incarnationis eiusdem millesimo ducentesimo nonagesimo quarto mense decembris. Nos Iohanetta et Guillemeta, sorores filie Stephani de Salmasia burgensis Diuionensis notum facimus uniuersis presentes litteras inspecturis quod nos sponte, prouide sine ui, metu, dolo et aliqua circonuentione laude silicet et assensu Iaquinus Borthoz mariti mei predicte Iohannete et Andree Chasteleynne mariti mei predicte Guillemete uoluimus, laudauimus, confirmauimus, ratificauimus et penitus approbauimus pro nobis et nostris heredibus uenditionem factam a predicto Stephano patre meo domino Iohanni dicto Teste presbitero, de quadam petia uinee sita in finagio de Fontanis, en Pornes iuxta uineam predicti Stephani et uineam prioris Uallis beate Marie precio sexaginta tresdecim librarum et tresdecim denariorum Uiennensium pro ut hec omnia in quibusdem litteris super hoc confectis sigillo curie domini ducis Burgundie sigillatum plenius continentem duarum litterarum tenor sequitur in hæc uerba: «In nomine Domini amen. Anno Incarnationis eiusdem millesimo ducentesimo octogesimo octauo mense februaris. Ego Stephanus dictus Cheuroz de Salmasia notum facio uniuersis presentes litteras inspecturis quod ego sponte prouide uendo concedo in perpetuum atque quitto pro me et meis domino Iohanni dicto Testo curato de Fontanis unam petiam uinee sitam in finagio de Fontanis en Pornes continentem tria iornalia et dimidium quarterium et decem partitas, iuxta uineam meam et iuxta uineam prioris Uallis beate Marie precio sexaginta tresdecim librarum et tresdecim denariorum Uiennensium de quibus a dicto emptore in pecunia numerata me teneo plenarium pro pagato; propter quod de predicta uinea uendita me penitus deuestio et dictum emptorem corporaliter inuestio pro omne uoluntate sua et heredum suorum modis omnibus et omni tempore plenarium facienda, promittens per iuramentum meum super Sancta Dei Euangelia corporaliter prestitum et sub obligatione omnium bonorum nostrorum mobilium et immobilium presentium et futurorum dictam uineam uenditam liberam pro uiginti et nouem denarios Uiennenses censualibus et pro decima garantire dicto emptori et suis contra omnes perpetuo nostris propriis sumptibus et expensis et in nullo contraire de cetero per me uel per alium tacite uel expresse seu aperte. Et pro garantia melius portare obligo dicto emptori et suis specialiter et expresse domos meas quas habeo Diuioni in Mercato Ueteri iuxta domum Haymonis Bouxier hinc et inde cum fundis mansis pertinentem et appenditum earumdem domorum ante et retro; uniuersis renunciando in hoc facto sub prestito iuramento exceptioni dicte uenditionis legitime non facte precii non habiti et non numerate pecunie doli metus et in factum spei future numerationis et habitationis deceptionis ultra dimidiam iusti precii et omnibus aliis que contra tenorem presentium litterarum possent obici seu dici; uolens me compelli ad premissam obseruantiam tanquam ex re adiudicata per curiam domini ducis Burgundie cuius iuridictioni quo ad hoc suppono me et meos heredes. In quorum predictorum testimonium litteris istis sigillum dicte curie rogauimus apponi. Actum in presentia Hugonis de Cabilone notarii Diuionensis, Griffonis Pelerin, et Iohannis Gardon testium ad hoc uocatorum. Anno et mense predictis.» Hec ante omnia et singula supradicta. Nos predicti Iaquinus Borthoz burgensis Besne maritus predicte Iohannete et Andreas Chastelleyne burgi Diuionensis maritus predicte Guillemete uoluimus, laudauimus et penitus approbauimus et his omnibus supradictis nostrum assensum prebuimus et consensimus; et in super nos predicti Iohanneta Guillemeta Iaquinus et Andreas tenemur ex pacto et promittimus pro nobis et nostris quilibet nostrum in solidum per iuramenta nostra super Sancta Dei Euangelia corporaliter prestita et sub obligatione omnium bonorum nostrum presentium et futurorum predictam petiam uinee prout supradictam est uenditam prefato domino Iohanne Teste, et eius heredibus contra omnes perpetuo et firmiter garantire deffendere et in pace tenere propriis nostris sumptibus et expensis et in nos litris omnis suscipere tantito et quosciencumque super hec fuerimus requisiti et in nullo contraire de cetero tacite uel aperte; renunciantes in hoc facto pro nobis et nostris exceptionibus doli, in factum deceptionis in aliquo omni iuri in fauorem mulierum introducto et omnibus aliis que contra predicta uel aliqua de predictis possent obici seu dici; uoluimus autem nos compelli ad premissorum obseruantiam quasi ex re adiudicata per curiam domini ducis Burgundie cuius iuridictioni quo ad hoc supponimus nos et heredes nostros. In quorum testimonium litteris istis sigillum dicte curie rogauimus apponi. Actum in presentia Hugonis de Cabilone notarii Diuionensis, domini Theobaldi de Stabulis presbiteri et domini Symonis curati de Noyron, testium ad hoc uocatorum. Anno et mense predictis.